CELEX: 32019D0848
Language: bg
Date: 2019-05-17 00:00:00
Title: Решение (ЕС) 2019/848 на Съвета от 17 май 2019 година за сключването от името на Европейския съюз на Международното споразумение за маслиновото масло и трапезните маслини от 2015 година

27.5.2019   
               
               
                  BG
               
               
                  Официален вестник на Европейския съюз
               
               
                  L 139/1
               
            
         РЕШЕНИЕ (ЕС) 2019/848 НА СЪВЕТА
         от 17 май 2019 година
         за сключването от името на Европейския съюз на Международното споразумение за маслиновото масло и трапезните маслини от 2015 година
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, втора алинея, буква а), подточка v) и параграф 7 от него,
         като взеха предвид предложението на Европейската комисия,
         като взе предвид одобрението на Европейския парламент,
         като имат предвид, че:
         
                     (1)
                  
                  
                     На 19 ноември 2013 г. Съветът упълномощи Комисията да започне преговори от името на Съюза с оглед сключването на ново международно споразумение за маслиновото масло и трапезните маслини.
                  
               
                     (2)
                  
                  
                     Текстът на Международното споразумение за маслиновото масло и трапезните маслини от 2015 година („Споразумението“) беше приет на 9 октомври 2015 г. от представителите на 24 държави — членки на Конференцията на ООН за търговия и развитие (УНКТАД) и на две междуправителствени организации, по време на Конференцията на Организацията на обединените нации за договаряне на последващо споразумение на Международното споразумение за маслиновото масло и трапезните маслини от 2005 г.
                  
               
                     (3)
                  
                  
                     В съответствие с Решение (ЕС) 2016/1892 на Съвета (1) Споразумението бе подписано от името на Съюза на 28 ноември 2016 г. в седалището на Организацията на обединените нации в Ню Йорк, при условие за сключването му на по-късна дата.
                  
               
                     (4)
                  
                  
                     Споразумението влезе в сила временно на 1 януари 2017 г. в съответствие с член 31, параграф 2 от него.
                  
               
                     (5)
                  
                  
                     Съветът на членовете е органът за вземане на решения на Международния съвет за маслиновите продукти и упражнява всички правомощия и изпълнява всички функции, необходими за постигане на целите на това споразумение. Комисията следва да бъде упълномощена да представлява Съюза в Съвета на членовете.
                  
               
                     (6)
                  
                  
                     В съответствие с член 19, параграф 2 от Споразумението Съветът на членовете може да изменя наименованията и определенията на маслиновите масла, маслиновите масла от маслинено кюспе и трапезните маслини, посочени в приложения Б и В към Споразумението, и по този начин да изменя Споразумението.
                  
               
                     (7)
                  
                  
                     С цел да се улесни приемането на такива изменения в Споразумението от Съвета на членовете и да се избегне опасността Съюзът да няма позиция, Комисията следва да бъде оправомощена да одобрява такива предложени изменения от името на Съюза, при определени материалноправни и процедурни условия.
                  
               
                     (8)
                  
                  
                     За да се гарантира, че одобрението от Комисията на предложените изменения на приложения Б и В към Споразумението е в съответствие с условията, установени в настоящото решение, Комисията следва да представя тези предложени изменения своевременно на Съвета.
                  
               
                     (9)
                  
                  
                     Съответствието на предложените изменения, представени от Комисията на Съвета, следва да бъде оценено от Комитета на постоянните представители на правителствата на държавите членки (Корепер). Комисията следва да одобри тези предложени изменения, освен ако няколко държави членки, които представляват блокиращо малцинство в Съвета съгласно член 16, параграф 4, от Договора за Европейския съюз (ДЕС), не се противопоставят на тези предложени изменения в Корепер.
                  
               
                     (10)
                  
                  
                     Споразумението следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Международното споразумение за маслиновото масло и трапезните маслини от 2015 г. се одобрява от името на Съюза (2).
         
         
            Член 2
            Председателят на Съвета посочва лицето(лицата), упълномощено(и) да депозира(т) от името на Съюза инструмента за одобрение, както е предвидено в член 28, параграф 4 от Споразумението (3).
         
         
            Член 3
            Комисията представлява Съюза в Съвета на членовете.
         
         
            Член 4
            Когато Съветът на членовете трябва да приеме изменения на наименованията и определенията на маслиновите масла, маслиновите масла от маслинено кюспе и трапезните маслини, посочени в приложения Б и В към Споразумението, в съответствие с член 19, параграф 2 от него, Комисията се оправомощава да одобрява от името на Съюза предложените изменения при следните условия:
            
                        1)
                     
                     
                        Комисията гарантира, че одобрението от името на Съюза:
                        
                                    —
                                 
                                 
                                    е в интерес на Съюза,
                                 
                              
                                    —
                                 
                                 
                                    служи на целите, преследвани от Съюза в рамките на неговата търговска политика,
                                 
                              
                                    —
                                 
                                 
                                    отчита интересите на производителите, търговците и потребителите от Съюза,
                                 
                              
                                    —
                                 
                                 
                                    не противоречи на правото на Съюза, или на международното право, и по-специално не противоречи на Регламент (ЕС) № 1308/2013 на Европейския парламент и на Съвета (4), без да се засягат правомощията на Комисията да приема делегирани актове за изменение на правилата на Съюза в съответствие с измененията на Споразумението, приети от Съвета на членовете, по-специално във връзка със стандартите за предлагане на пазара в сектора на маслиновото масло и трапезните маслини, посочени в член 75 от същия регламент,
                                 
                              
                                    —
                                 
                                 
                                    когато е приложимо, подкрепя повишаването на качеството на маслиновите продукти, като подобрява разкриването на измамническите и подвеждащите практики, както и случаите на фалшификация,
                                 
                              
                                    —
                                 
                                 
                                    когато е приложимо, отчита по-добре многообразието на автентични маслинови продукти,
                                 
                              
                                    —
                                 
                                 
                                    когато е приложимо, насочено е към сближаване на международните стандарти в областта на физико-химическите и органолептичните качества на маслиновите масла, маслата от маслинено кюспе и трапезните маслини;
                                 
                              
                                    —
                                 
                                 
                                    когато е приложимо, не създава пречки пред иновациите, и
                                 
                              
                                    —
                                 
                                 
                                    когато е приложимо, създава благоприятни условия за търговията с маслинени продукти.
                                 
                              
                  
                        2)
                     
                     
                        Преди да одобри такива предложени изменения от името на Съюза, Комисията ги представя на Съвета за разглеждане, своевременно и не по-късно от 15 работни дни преди заседанието, на което Съветът на членовете ще бъде приканен да приеме тези предложени изменения.
                        Съответствието на предложените изменения с критериите, посочени в параграф 1 от настоящия член, се оценяват от Корепер.
                        Комисията одобрява предложените изменения от името на Съюза, освен ако няколко представители на държави членки, представляващи блокиращо малцинство в Съвета съгласно член 16, параграф 4 от ДЕС, не се противопоставят на тях. Ако има такова блокиращо малцинство, Комисията отхвърля предложените изменения от името на Съюза.
                     
                  
         
            Член 5
            Настоящото решение влиза в сила на седмия ден след публикуването му в Официален вестник на Европейския съюз.
         
         
            Съставено в Брюксел на 17 май 2019 година.
            
               
                  За Съвета
               
               
                  Председател
               
               E.O. TEODOROVICI
            
         
         
            (1)  Решение (ЕС) 2016/1892 на Съвета от 10 октомври 2016 г. за подписване от името на Европейския съюз и за временно прилагане на Международното споразумение за маслиновото масло и трапезните маслини от 2015 г. (ОВ L 293, 28.10.2016 г., стр. 2).
         
            (2)  Текстът на споразумението е публикуван в ОВ L 293 от 28.10.2016 г., стр. 4 заедно с решението за подписването му.
         
            (3)  Датата на влизане в сила на Споразумението ще бъде публикувана в Официален вестник на Европейския съюз от генералния секретариат на Съвета.
         
            (4)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).